**Выкарыстанне кухонных электрапрыбораў для эканоміі часу пры прыгатаванні ежы.**

**Урок сацыяльна-бытавой арыенціроўкі ў УІІ-УІІІ класах**

 **(*праграма дапаможнай школы 1 аддзялення)***

**Мэта:** садзейнічаць фарміраванню ўяўлення аб электрапрыборах, іх прызначэнні і значнасці пры прыгатаванні ежы.

**Задачы:**

1. Удасканальваць веды вучняў аб разнастайнасці, прызначэнні і функцыянальнай эфектыўнасці сучасных кухонных электрапрыбораў у параўнанні з іх механічнымі аналагамі.

2. Садзейнічаць развіццю мыслення праз удасканаленне ўменняў аналізаваць, параўноўваць, рабіць вывады.

3. Выхоўваць індывідуальную і калектыўную адказнасць за вынік работы, культуру паводзін пад час працоўнай дзейнасці.

**Абсталяванне:** кухонныя электрапрыборы (электрычная мясарубка, электрачайнік, міксер, электрычная кававарка, электрычная кавамолка, кухонны камбайн); механічныя прыборы (мясарубка, ручны міксер, кавамолка, сокавыціскалка, агароднінарэзка); кухонныя інструменты, прыстасаванні (нож, лыжкі, апрацоўчая дошка, тарка, венчык); посуд (міска, талеркі, чайнік, турка); кіраўніцтвы па эксплуатацыі (інструкцыі); карткі з назвамі кухонных прыбораў; прадукты (морква, часнок, маянэз); рабочы бланк з заданнямі, картка з рэбусам.

**Ход урока**

**1. Арганізацыя пачатку ўрока.**

– Добры дзень, дзеці! Рада вітаць вас на ўроку СБА. Павітайце адзін аднаго, усміхніцеся. Спадзяюся, што вы добра папрацуеце, будзьце ўважлівымі, актыўнымі, у нас усё атрымаецца.

**2. Уводзіны ў тэму ўрока. Пастаноўка праблемнага пытання.**

Заданне “Знайдзі лішні прадмет**”.** *(На слайдзе 1 прадстаўлены выявы электрапрыбораў, а таксама дрэва, халадзільніка, будзільніка, праса).*

– Назавіце лішнія прадметы на слайдзе і растлумачце свой выбар. *(дрэва, будзільнік, прас, халадзільнік).* Як вы лічыце, чаму **халадзільнік** тут лішні? *(Гэта электраабсталяванне).* Як адным словам можна назваць усе астатнія прадметы? *(Гэта кухонныя электрапрыборы).*

**3. Паведамленне тэмы і задач урока.**

– Тэма нашага ўрока гучыць наступным чынам: “Выкарыстанне электрабытавых прыбораў для эканоміі часу пры прыгатаванні ежы”.

– Сёння на ўроку нам трэба сфармуліраваць паняцце “электрапрыбор”, абагуліць веды пра кухонныя электрапрыборы, якія дапамагаюць нам эканоміць час пры прыгатаванні ежы, а таксама даведацца, дзе і як мы можам знайсці інфармацыю аб навінках электрабытавой тэхнікі.

**4. Вывучэнне новага матэрыялу.**

– З кожным годам усё новыя і новыя электрабытавыя прыборы ўваходзяць у наша жыццё. Сёння ўжо цяжка ўявіць нашы дамы без гэтых верных памочнікаў, якія не толькі аблягчаюць выкананне розных спраў, але і каласальна эканомяць час.

– Дзеці, як вы думаеце, што абазначае тэрмін “электрапрыбор”?

На экране прадстаўлена няпоўнае тлумачэнне “электрапрыбор”. (Электрапрыбор – гэта электрычнае\_\_\_\_\_\_\_\_, якое прыводзіцца ў дзейнасць з дапамогай \_\_\_\_\_\_\_\_\_\_ і выконвае нейкую \_\_\_\_\_\_\_\_\_ работу.

Неабходна ўставіць прапушчаныя словы (***электрычнасці, карысную, ўстройства***). (*Спачатку вусна выконваюць гэта заданне, а пасля робяць запіс).*

Электрапрыбор – гэта электрычнае ***ўстройства***, якое прыводзіцца ў дзейнасць з дапамогай ***электрычнасці*** і выконвае нейкую **карысную** работу.

**Гульня “Знайдзі пару”.**

– Раней кухонныя прыборы і прылады былі механічныя. Гэта значыць, што яны прыводзіліся ў дзеянне пры дапамозе чалавечай сілы. Зараз мы наведаем міні-музей бытавой тэхнікі. Разгледзьце прадметы, прачытайце назвы экспазіцый **(кухонныя электрапрыборы; кухонныя інструменты, прыстасаванні, посуд).**

Неабходна да кожнага электрапрыбора падабраць адпаведны яму інструмент, прыстасаванне ці посуд і даць ім назву.

|  |  |
| --- | --- |
| **Кухонныя электрапрыборы** | **Кухонныя інструменты, прыстасаванні, посуд** |
| Электрычная мясарубка | Мясарубка |
| Электрачайнік | Чайнік |
| Міксер | Венчык |
| Электрычная кававарка | Турка |
| Электрычная кавамолка | Кавамолка, ступка. |
| Электрычная агароднінарэзка | Агароднінарэзка, тарка. |

**Адгадванне загадак, запаўненне табліцы.**

– А зараз мы з вамі больш падрабязна пагаворым пра электрапрыборы, якія дапамагаюць нам пры прыгатаванні ежы, і запоўнім табліцу.

Яго ў разетку мы ўключаем,

Калі захочацца нам чаю*. (Чайнік)*

– З якой мэтай мы выкарыстоўваем чайнік пры прыгатаванні ежы? У чым перавага электрачайніка? *(Хуткасць нагрэву вады, аўтаматычнае адключэнне).* Як правільна карыстацца электрычным чайнікам?

Ён імгненна без праблем

Нам саб’е для торта крэм. *(Міксер.)*

– З якой мэтай мы выкарыстоўваем міксер у працэсе прыгатавання ежы? *(Для ўзбівання яек, прыгатавання рэдкага цеста).*У чым перавага электрычнага міксера?

Калі ў разетку ўключыць,

Можна мяса ўсё здрабніць. *(Мясарубка)*

– З якой мэтай мы выкарыстоўваем мясарубку? *(Прыгатаванне фаршу).*Якая мясарубка з’яўляецца больш зручнай ва ўжыванні?

Запускаем у машыну

Слівы, грушы, апельсіны.

Усё імгненна праглынае,

Кубкі сокам напаўняе*. (Сокавыціскалка)*

– Для чаго мы выкарыстоўваем сокавыціскалку? *(Адцісканне соку).*

Ён займае мала месца,

Можа вымесіць вам цеста

Ураз магутны агрэгат

Нашынкуе вам у салату

Цыбулю, перац, агуркі

Капусту, моркву, буракі. *(Кухонны камбайн)*

– Якія функцыі выконвае кухонны камбайн? *(Крышэнне, нарэзка прадуктаў, прыгатаванне фаршу, адцісканне соку).*

|  |  |
| --- | --- |
| **Электрапрыбор** | **Назначэнне** |
| Чайнік | Нагрэў вады |
| Міксер  | Узбіванне яек, прыгатаванне рэдкага цеста.  |
| Мясарубка  | Прыгатаванне фаршу.  |
| Сокавыціскалка  | Адцісканне соку.  |
| Кухонны камбайн  | Крышэнне, нарэзка прадуктаў, прыгатаванне фаршу, адцісканне соку.  |

**5. Фізкультхвілінка. (Мультфільм «Фиксики. Помогатор”)**

Вучні выконваюць адпаведныя рухі пад музыку.

**6. Замацаванне. Практычная работа.**

– Паглядзіце на прадукты, якія ляжаць на парце *(сырая морква, часнок, маянэз).* Што з іх можна прыгатаваць? *(Салату).* Што неабходна зрабіць з морквай *(Нацерці).* Пры дапамозе чаго можна нацерці моркву? *(Таркі і кухоннага камбайна).*

– Што неабходна абавязкова зрабіць, перад тым, як пачаць карыстацца кухонным камбайнам? *(Пазнаёміцца з інструкцыяй …).Дэманстрацыя інструкцый электрапрыбора.*

– А што называецца інструкцыяй?

**Інструкцыя –** гэта правілы карыстання ці кіраўніцтва па эксплуатацыі бытавога прыбора. *(Запіс тэрміна ў сшытак).*

**Змест інструкцыі:** *агульныя звесткі пра прыбор; правілы карыстання; практычныя парады па прыгатаванні страў; устаноўка прыбора;догляд за прыборам;патрабаванні тэхнікі бяспекі;інфармацыя аб вытворцы.*

– Усё, што неабходна для практычнай работы, у нас падрыхтавана. Але, перш чым прыступіць да работы, давайце паўторым правілы тэхнікі бяспекі пры рабоце з электрапрыборамі і нажом. *(Вучні павінны назваць правілы абыходжання з электрапрыборамі і нажом).*

– Ну а зараз мы з дапамогай кухоннага камбайна і таркі натром моркву. *(Настаўніца працуе з кухонным камбайнам, вучанінь – з таркай).* З дапамогай секундамера адсочваецца час, за які яны справяцца з заданнем.

– А цяпер з гатовай морквы я прапаную кожнаму з вас зрабіць сваю салату. Дабаўце крыху часнаку, запраўце ўсё маянэзам. Пакаштуйце і скажыце, аднолькавыя ці розныя ў вас атрымаліся салаты. Які вывад можна зрабіць*?* *(Вывад: салаты аднолькавыя, толькі адна была прыгатавана хутчэй. Чаму?).*

 **Рубрыка “Цікава ведаць”.**

– Мы з вамі разгледзелі толькі невялікую частку электрапрыбораў, якія часцей за ўсё сустракаюцца на кухні. На самой справе іх намнога больш. Назавіце, калі ласка, электрапрыборы вядомыя вам.

– Бытавыя прыборы пастаянна ўдасканальваюцца, мяняецца іх дызайн. Дзе і як мы можам даведацца аб навінках электрабытавой тэхнікі? Адказаць на гэта пытанне нам дапаможа кальмар Бэн, які прапануе адгадаць лікавы рэбус.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| К | А | Л | Ь | М | А | Р |  | Б | Э | Н |
| 1 | 2 | 3 | 4 | 5 | 6 | 7 |  | 8 | 9 | 10 |
| 7 | 9 | 1 | 3 | 2 | 5 | 6 |
|  |  |  |  |  |  |  |

*(Вучні адгадваюць рэбус і атрымліваюць слова “****рэклама****”).*

 – Так, менавіта рэклама дапамагае нам пазнаёміцца з навінкамі ў галіне бытавой тэхнікі, ведаць кошт тавару, магазіны, сачыць за скідкамі і г.д. *(на слайдах прадстаўлены віды рэкламы).*

**Віды рэкламы:** вонкавая (рэклама на вуліцах); рэклама на тэлебачанні; радыёрэклама; інтэрнэт рэклама; друкаваная рэклама (газеты, часопісы, лістоўкі, каталогі, плакаты); транспартная рэклама; сувенірная рэклама.

**7. Падвядзенне вынікаў урока. Рэфлексія.**

– Прадоўжыце сказы.

1. Было цікава…

2. Я зразумеў (зразумела)…

3. Я навучыўся (навучылася)…

4. Зараз я магу…

5. Мяне здзівіла ці мне спадабалася…

6. Я пакідаю ўрок з … настроем.

**8. Выстаўленне і каменціраванне адзнак.**

**Дадатак 1**

**Тэма:** Выкарыстанне кухонных электрапрыбораў для эканоміі часу пры прыгатаванні ежы.

**Дата:**\_\_\_\_\_\_\_\_\_\_\_\_

**1. Заданне “Устаў патрэбнае слова”.**

 Неабходна ўставіць словы (***электрычнасці, карысную, ўстройства***), каб атрымаўся запіс тэрміну “электрапрыбор”.

Электрапрыбор – гэта электрычнае ***\_\_\_\_\_\_\_\_\_\_\_\_\_\_\_\_\_\_***, якое прыводзіцца ў дзейнасць з дапамогай ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** і выконвае нейкую ***\_\_\_\_\_\_\_\_\_\_\_\_\_\_\_\_\_\_\_*** работу.

**2. Заданне “Запоўніць табліцу”.**

|  |  |
| --- | --- |
| **Электрапрыбор** | **Назначэнне** |
|  |  |
|  |  |
|  |  |
|  |  |
|  |  |

**3. Заданне.** Запісаць, што такое “інструкцыя”.

**Інструкцыя** – гэта **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Дадатак 2**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **к**  | **а**  | **л**  | **ь**  | **м**  | **а**  | **р**  |  |  | **Б**  | **э**  | **н**  |
| **1**  | **2**  | **3**  | **4**  | **5**  | **6**  | **7**  |  |  | **8**  | **9**  | **10**  |

|  |  |  |  |  |  |  |
| --- | --- | --- | --- | --- | --- | --- |
| **7**  | **9**  | **1**  | **3**  | **2**  | **5**  | **6**  |
|  |  |  |  |  |  |  |

**Дадатак 3**

Кухонныя электрапрыборы

Заданне: Падпішы назвы электрапрыбораў.

|  |  |
| --- | --- |
| **1****C:\Documents and Settings\Admin\Рабочий стол\Рисунок1.png\_\_\_\_\_\_\_\_\_\_\_\_\_\_\_** | **2****C:\Documents and Settings\Admin\Рабочий стол\Рисунок3.png\_\_\_\_\_\_\_\_\_\_\_\_\_\_** |
| **3****\_\_\_\_\_\_\_\_\_\_\_\_\_\_\_\_\_\_\_\_\_** | **4****\_\_\_\_\_\_\_\_\_\_\_\_\_\_\_\_\_\_** |
| **5****\_\_\_\_\_\_\_\_\_\_\_\_\_\_\_\_\_\_\_** | **6****\_\_\_\_\_\_\_\_\_\_\_\_\_\_\_\_\_\_\_** |
| **7****\_\_\_\_\_\_\_\_\_\_\_\_\_\_\_** | **8****\_\_\_\_\_\_\_\_\_\_\_\_\_\_** |
| **9****\_\_\_\_\_\_\_\_\_\_\_\_\_\_\_\_** | **10****\_\_\_\_\_\_\_\_\_\_\_\_\_\_\_\_\_** |